《君山望江七绝四首 其一》
清代·刘钰

天光连水水连天，潮落潮生不计年。试取仙筹一为数，几经沧海几桑田。

作者简介：字步洲，又字瀛侨，邑增生。工诗词骈体，中年弃去，专致力于经世之学，尤精舆地。馆予叔瑞徵家，教从弟子座读，一时负笈从游者甚众。年甫四十卒。诗文稿均为门弟子携去，散失殆尽，识者惜之。